## Carlos Mazón: “Apostar per l’esport sempre és un èxit”

*** Subratlla el compromís del Consell per donar suport a esdeveniments esportius per a promocionar “la nostra terra i l’activitat turística”
* Destaca els valors que transmet l’esport i la importància que els xiquets i les xiquetes tinguen esportistes com a referència
* Recorda que la Comunitat Valenciana és pionera a abaixar impostos per a la pràctica esportiva
* El president ha assistit a la presentació del partit amistós de la selecció masculina de bàsquet que se celebrarà a Alacant**

**Alacant.**

El president de la Generalitat, Carlos Mazón, ha ratificat el compromís del Consell pels esdeveniments esportius i el foment de la pràctica esportiva perquè “apostar per l’esport sempre és un èxit”.

El president ha assistit a la presentació del partit amistós de la selecció absoluta masculina de bàsquet que tindrà lloc el pròxim 28 de juny al pavelló Pedro Ferrándiz d’Alacant.

Mazón ha destacat el compromís del Consell “per a competir per acollir esdeveniments esportius i posicionar la Comunitat Valenciana com un referent al més alt nivell”, al mateix temps que suposa una “promoció de la nostra terra i de l’activitat turística”. Així, ha posat com a exemple, entre altres, la Vuelta Femenina 2024, el preolímpic d’handbol celebrat a Torrevieja o el preolímpic de bàsquet masculí que tindrà lloc a València.

El cap del Consell també ha subratllat la importància que les xiquetes i els xiquets “tinguen espills d’èxit en els nostres esportistes d’elit que afavorisca la pràctica de l’exercici i els valors de l’esport com el treball en equip i la cultura de l’esforç”.

A més, el president ha recordat que la Comunitat Valenciana “és pionera en les deduccions a l’esport per a les rendes baixes i mitjanes”. Així, cal assenyalar que en esta declaració de la renda s’inclouen deduccions de fins a 150 euros pel 30 % dels gastos associats a la pràctica esportiva.

**#LaFamilia a Alacant**

El partit amistós contra la República Dominicana a Alacant serà l’últim de preparació de #LaFamilia previ al Torneig Preolímpic de València que se celebrarà del 2 al 7 de juliol i que donarà una plaça en els Jocs Olímpics de París.

A la presentació d’este partit amistós també han assistit el vicepresident primer i conseller de Cultura i Esport, Vicente Barrera, l’alcalde d’Alacant, Luis Barcala, el president de la Diputació d’Alacant, Toni Pérez, i la presidenta de la Federació Espanyola de Bàsquet (FEB), Elisa Aguilar.

Fecha: 30/04/2024